Liu Yongfu

"雄威大将军兼署三宣提督刘，为悬示决战事，照你法匪，素称巨寇，为国所耻。每到他国，假称传道，实则蛊惑村愚，淫欲纵横。借名通商，实则阴谋土地。行则譬 如禽兽，心则竟似虎狼。自抵越南，陷城戕官，罪难了发，占关夺税，恶不胜诛。以致民不聊生，国几穷窘，神民共怒，天地难容。本将军奉命讨贼，三军云集，枪 炮如林，直讨尔鬼祟，扫清丑类。第国家之大事，不忍以河内而作战场，唯恐波及于商民，为此先行悬示。尔法匪既称本领，率乌合之众，与我虎旅之师在怀德府属 旷野之地以作战场，两军相对，以决雌雄。倘尔畏惧不来，即宜自斩尔等统辖之首递来献纳，退还各处城池，本将军好生之德，留你蚊虫。倘若迟疑不决，一旦兵临 城下，寸草不留，祸福尤关，死生在即，尔等熟思之。切切特示！"